- Zaburi
- <
- 75
- >

Zaburi 75
Kuom jatend wer. E dwol mar “Kik iketh gik moko.” Zaburi mar Asaf. Wer.
1 Wagoyoni erokamano, yaye Nyasaye,
wagoyoni erokamano nimar Nyingi ni machiegni,
kendo ji lando timbeni miwuoro.
2 Iwacho niya, “An ema ayiero ndalo mowinjore,
kendo an ema angʼado bura kare.
3 Ka piny kaachiel gi ji duto modakie yiengni,
to an ema amako sirnige motegno.
Sela
*Sela tiend wachni ok ongʼere.
4 Joma ochecho akwero ni, ‘Weuru sungoru,’
to joma timbegi richo to okwero niya,
‘Weuru tingʼo tungeu malo.
5 Weuru sungoru ni un gi teko,
kendo kuwuoyo kududo ngʼutu.’ ”
6 Nimar duongʼ ok nyal medore ne ngʼato
koa wuok chiengʼ kata podho chiengʼ kata e thim.
7 To Nyasaye ma jangʼad bura ema dwoko ngʼato piny,
kendo tingʼo ngʼat machielo malo.
8 Nitiere kikombe mopongʼ gi divai mochiek e lwet Jehova Nyasaye
en kikombe mopongʼ gi divai mokik gi apilo,
Nyasaye ole oko, to joma timbegi richo duto manie piny
madhe duto pep nyaka ngʼiende.
9 An to abiro siko ka alando wachni nyaka chiengʼ
kendo abiro wero wende pak ne Nyasach Jakobo,
10 mawacho niya, “Abiro ngʼado oko tunge joma timbegi richo duto,
to tunge joma kare to ibiro tingʼ malo.”

- Zaburi
- <
- 75
- >

*Zaburi 75:3 Sela tiend wachni ok ongʼere.

© 2020 Biblica